Държавен вестник, бр. 102, 2018 г., стр. 53

БРОЙ  102	
Д Ъ Р Ж А В Е Н  В Е С Т Н И К 	
СТР.  53  
4. разработва, обсъжда и предлага на из-
пълнителния директор проекти на нормативни 
актове в областта на филмовата индустрия по 
предложение на професионалните сдружения 
и юридическите лица с нестопaнска цел в 
областта на филмовата индустрия;
5. предлага:
а) ежегодна квота за създаване на българ-
ски дебютни филми;
б) български филми за представяне на ев-
ропейски и световни конкурси и номинации.
(2) Съветът може да разглежда и други 
въпроси, предложени от изпълнителния ди-
ректор на Агенцията.
(3) Съветът представя ежегоден отчет за 
своята дейност на министъра на културата. 
Отчетът се публикува на интернет страницата 
на Агенцията.
Чл. 5. (1) Юридическите лица, включени 
в списъка по чл. 14, ал. 1 от ЗФИ, оповестен 
от министъра на културата, подават до изпъл-
нителния директор писмено предложение за 
участие на техен представител в съвета, като 
прилагат следните документи:
1. удостоверение за съдебна регистрация, 
ако липсва вписване в Регистъра на юриди-
ческите лица с нестопанска цел;
2. списък на членовете на организацията;
3. документи за кандидата съгласно чл. 3, 
ал. 1: 
а) диплома с образователно-квалифика-
ционна степен „магистър“ по специалност 
в направления „Изкуства“ или „Социални, 
стопански и правни науки“;
б) документи, доказващи 5 години стаж 
в областта на филмовата индустрия, който 
може да бъде удостоверяван с трудова книж-
ка, други документи, удостоверяващи трудов 
стаж, или договори с дейности в областта на 
филмовата индустрия.
(2) Изпълнителният директор има право 
да поиска допълнителна информация и доку-
менти във връзка с предложението по ал. 1.
Чл. 6. (1) Поименният състав на съвета 
се определя със заповед на изпълнителния 
директор на Агенцията, като от състава му 
се определя председател.
(2) Организационно-техническото обслуж-
ване на дейността на съвета се осигурява от 
Агенцията. В заповедта по ал. 1 се посочва 
секретар на съвета, който е служител на 
Агенцията. 
Чл. 7. (1) Предсрочно прекратяване на 
членство в съвета се извършва при: 
1. подаване на оставка;
2. при невъзможност на член на съвета 
да изпълнява задълженията си повече от три 
месеца;
3. смърт. 
(2) В 14-дневен срок от публикуването 
на заповедта за прекратяване на членството 
съответната организация предлага нов пред-
ставител по реда на чл. 5. 
(3) В срок един месец от прекратяването 
на членството изпълнителният директор на 
Агенцията определя със заповед нов член на 
съвета от съответната квота съгласно чл. 14, 
ал. 1 от ЗФИ. 
(4) Заповедта по чл. 6, ал. 1, както и запо-
ведите по ал. 2 и 3 се публикуват на интернет 
страницата на Агенцията.
Чл. 8. (1) Съветът провежда редовни засе-
дания най-малко 4 пъти годишно. Редовните 
заседания се свикват от изпълнителния ди-
ректор.
(2) Извънредни заседания се свикват по 
искане на една трета от членовете на съвета 
или на изпълнителния директор на Агенцията. 
(3) Дневният ред се предлага от изпъл-
нителния директор, като материалите за 
заседанията се изпращат на членовете на 
съвета най-малко 5 работни дни преди датата 
на заседанието по електронна поща. Моти-
вирани предложения за промени в дневния 
ред може да внася всеки член не по-късно от 
3 работни дни преди заседанието. Дневният 
ред се гласува на съответното заседание.
(4) Заседанията са редовни, ако на тях при-
състват три четвърти от членовете. Участието 
на членовете в дейността на съвета е лично.
(5) Съветът приема решения по обсъжда-
ните въпроси с обикновено мнозинство от 
присъстващите на заседанието членове, като 
гласуването е „за“, „против“ или „въздържал 
се“. Не се допуска гласуване по пълномощие. 
(6) Членовете не участват при обсъждането 
и вземането на решения по въпроси, свързани 
с проекти на филми и филми, представляващи 
техен пряк интерес или интерес на свързани 
с тях лица, включително в случаите по ал. 7. 
(7) Член на съвета няма право на глас при 
решаването на въпроси, отнасящи се до него, 
до неговия съпруг/съпруга или роднини по 
права линия, по съребрена линия – до трета 
степен включително, или по сватовство – до 
втора степен включително. 
(8) За всяко заседание се съставя протокол, 
в който се отбелязва начинът на гласуване 
на всеки член. Протоколът се подписва от 
председателя и от секретаря.
(9) Копия от протокола по ал. 8 се изпращат 
на членовете в 3-дневен срок по електронен 
път. До два работни дни от получаването 
на протокола всеки член на съвета може да 
направи писмено редакционни бележки и до-
пълнения, както и да изрази особено мнение. 
Чл. 9. (1) На заседанията на съвета се 
прави аудиозапис от обсъжданията, който е 
неразделна част от протокола.
(2) Решенията, приети от съвета, се пуб-
ликуват на интернет страницата на Агенци-
ята в срок до 7 работни дни след проведено 
заседание.